
На основу члана 2. став 4. Закона о правобранилаштву („Службени гласник Републике Србије“, број 55/2014) и члана 40. Статута Општине Бољевац („Службени лист општине Бољевац“, бр. 2/2019, 13/2022 и 23/2023), Скупштина Општине Бољевац, на седници одржаној дана 07. 03. 2024. године, донела је
О Д Л У К У

О ИЗМЕНИ  ОДЛУКЕ О ОПШТИНСКОМ  ПРАВОБРАНИЛАШТВУ
 ОПШТИНЕ БОЉЕВАЦ
Члан 1.

У Одлуци о општинском правобранилаштву Општине Бољевац („Службени лист Општине Бољевац“, бр. 35/2023) у члану 11. мења се став 2. и сада гласи:
„Ако општинском правобраницу Општине Бољевац или заменику општинског правобраниоца Општине Бољевац престане функција, Скупштина Општине Бољевац може на предлог председника Општине Бољевац поставити вршиоца функције општинског правобраниоца или вршиоца функције заменика општинског правобраниоца Општине Бољевац, који испуњава услове прописане ставом 1. овог члана, до постављења општинског правобраниоца или заменика општинског правобраниоца Општине Бољевац, а најдуже на период од 6 месеци.“

Члан 2.


У свему осталом Одлука о општинском правобранилаштву Општине Бољевац („Службени лист Општине Бољевац“, бр. 35/2023) остаје непромењена.
Члан 3.

Ова одлука ступа на снагу даном доношења.

Одлуку објавити у „Службеном листу Општине Бољевац“.
СКУПШТИНА ОПШТИНЕ БОЉЕВАЦ

    Јелена Милосављевић Радосављевић
О б р а з л о ж е њ е

Правни основ за доношење Одлуке о општинском правобранилаштву Општине Бољевац садржан је у члану 2. став 4. Закона о правобранилаштву („Службени гласник РС“ број 55/2014) којим је прописано да послове правобранилаштва за заштиту имовинских права и интереса јединице локалне самоуправе обављају правобранилаштва јединица локалне самоуправе, а да се уређење и организација, као и друга питања од значајна за рад правобранилаштва, утврђују одлуком јединице локалне самоуправе, у складу са основама за уређење и организацију правобранилаштва прописаним Законом о правобранилаштву.
Разлог за ступање на снагу ове одлуке даном доношења је тај што је неопходно поставити вршиоца функције заменика Општинског правобраниоца  ради заступања Општине Бољевац у судским поступцима, у којима су рочишта заказана за март и април 2024. године.

